Liste over startnumre i Formel 1

Hver bil i Formel 1 er nummerert. Siden den første sesongen i , har ulike nummerssystem blitt brukt. På lista nedenfor står ulike startnumre brukt av førere siden starten av 2014-sesongen, da førere har fått mulighet til å selv velge ut et startnummer.

Fra 1950 til 1973 var det ulike arrangører som tildelte startnumre. I 1974 ble det første gang tatt i bruk et fast nummereringssystem i Formel 1, basert på resultatene i konstruktørmesterskapet i 1973-sesongen. Lagene fikk beholde numrene de ble tildelt så lenge de deltok i Formel 1, eller når regjerende vinner av førermesterskapet var en del av laget, som i dette tilfellet måtte bytte numre med laget som sist brukte nummer 1 og 2. Hvis vinneren av førermesterskapet ikke deltok neste sesong, ble nummer 0 tatt i bruk i stedet for 1, noe som kun oppstod i 1993- og 1994-sesongene, da Damon Hill ble tildelt nummer 0. I 1995 ble nummersystemet forandret. Startnumrene ble forandret hvert år, da resultatene i konstruktørmesterskapet forrige sesong avgjorde rekkefølgen fra nummer 3 og 4 og nedover, mens laget til den regjerende vinneren av førermesterskapet ble tildelt nummer 1 og 2. I 2014 ble dagens nummersystem tatt i bruk, hvor hver fører får velge ut et nummer som de bruker gjennom karrieren deres. Nummer 13 ble ikke brukt fra 1974 til 2013, men Pastor Maldonado tok i bruk nummeret i 2014-sesongen.

Førere kan velge ut hvilket som helst nummer fra 2 til 99, unntatt nummer 1 som er forbeholdt vinneren av førermesterskapet. Nummer 17 ble fredet av FIA til ære for Jules Bianchi, som døde av skadene han pådro seg i et krasj under Japans Grand Prix 2014. Nummer 1 er forbeholdt regjerende vinner av førermesterskapet, men vinneren kan i stedet beholde sitt faste nummer.

Faste startnumre vil kun bli tildelt på nytt hvis føreren som sist brukte nummeret ikke har deltatt i et løp de siste to sesongene. En fører som for eksempel velger ut et startnummer for 2025-sesongen kan ikke velge ut numre som har vært brukt i 2023- og 2024-sesongene, med mindre FIA har utstedt disse startnumrene midlertidig. For eksempel ville startnummer 22 brukt av Jenson Button vært gjengitt for 2019-sesongen etter at han sluttet som fulltidsfører i 2016, men etter at han deltok i Monacos Grand Prix 2017 som vikar for Fernando Alonso (som i stedet deltok i Indianapolis 500 samme helg), kunne ikke nummeret til Button tas i bruk igjen før 2020-sesongen. Yūki Tsunoda tok i bruk nummer 22 for 2021-sesongen.

## Startnumre i Formel 1 (siden 2014)

### Midlertidige startnumre
FIA har også utstedt midlertidige startnumre til reserveførere som et unntak fra reglementet, som for eksempel hvis en fører må trekke seg og en reservefører overtar plassen, da vil de bruke startnumre som laget har blitt tildelt. Det samme gjelder også førere som kun kjører i treningsøkter. Noen eksempler på slike nummer er 36 (brukt av Antonio Giovinazzi i to løp), 38 (brukt av Oliver Bearman i et løp), 40 (brukt av Paul di Resta i et løp og Liam Lawson i fem løp), 45 (brukt av André Lotterer og Nyck de Vries i et løp hver), 46 (brukt av Will Stevens i et løp), 47 (brukt av Stoffel Vandoorne i et løp), 50 (brukt av Oliver Bearman i to løp), 51 (brukt av Pietro Fittipaldi i to løp) og 61 (brukt av Jack Doohan i et løp). Nummer 42 ble tatt i bruk to ganger for Alexander Rossi i , men ikke i løp; først under en treningsøkt ved Belgias Grand Prix 2014 hvor han skulle erstatte Max Chilton før Marussia ombestemte seg og lot Chilton kjøre, deretter for Russlands Grand Prix 2014 som vikar for den da hardt skadde Jules Bianchi, før Marussia valgte å stille med kun én bil kjørt av Chilton.

### Førere som har brukt nummer 1
Nummer 1 er forbeholdt regjerende vinner av førermesterskapet, men det er ikke obligatorisk for føreren å bruke det nummeret. Den første føreren som brukte nummer 1 under det nye reglementet var Sebastian Vettel i 2014. Nummeret ble så ubrukt i syv sesonger på rad, ettersom Lewis Hamilton beholdte sitt faste nummer etter han vant førermesterskapet i 2014, 2015, 2017, 2018, 2019 og 2020, og Nico Rosberg la opp etter han vant førermesterskapet i 2016. Max Verstappen har brukt nummer 1 siden 2022, etter han vant førermesterskapet i 2021, 2022 og 2023.

## Referanser


## Fotnoter